NÁRODNÁ RADA SLOVENSKEJ REPUBLIKY

**VIII. volebné obdobie**

CRD-2159/2022

**1257a**

**S p o l o č n á s p r á v a**

**výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Jaromíra Šíbla, Tomáša Šudíka, Márie Šofranko a Jána Szőllősa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k poslaneckému návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1774 z 8. novembra 2022 pridelila návrh poslancov Národnej rady Slovenskej republiky Jaromíra Šíbla, Tomáša Šudíka, Márie Šofranko a Jána Szőllősa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie.**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 647 z 24. novembra 2022 s poslaneckým návrhom zákona **súhlasil** a odporučil ho Národnej rade **schváliť s pripomienkami.**

Výbor Národnej rady Slovenskej republiky pre pôdohospodárstvo a životné o návrhu dňa 24. novembra 2022 **nerokoval,** nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I, 5. bode, § 26a ods. 2 písm. b) sa vypúšťajú slová „vodného toku“.

*Odôvodnenie k bodu 1: Legislatívno-technická úprava; precizovanie textu z dôvodu zavedenej legislatívnej skratky „revitalizácia“.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 5. bode, § 26a ods. 2 písm. d) sa odkaz na poznámku pod čiarou „37aa)“ nahrádza odkazom na poznámku pod čiarou „37aaa)“.

V súvislosti s touto úpravou sa upraví aj znenie úvodnej vety k poznámke pod čiarou, ako aj jej označenie.

*Odôvodnenie k bodu 2: Legislatívno-technická úprava; zachovanie postupnosti číslovania odkazov na poznámky pod čiarou.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 5. bode, § 26a ods. 3 písm. a) sa vypúšťajú slová „(vlastnícke alebo iné právo)“ a bodkočiarka na konci sa nahrádza čiarkou.

*Odôvodnenie k bodu 3:* *Legislatívno-technická úprava; vypustenie slov z dôvodu zmätočnosti, nakoľko majetkovoprávne usporiadanie je širší pojem a zahŕňa aj vlastnícke a aj iné právo k pozemkom.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 5. bode, § 26a ods. 3 písm. c) sa slová „projektovú dokumentáciu obsahujúcu“ nahrádzajú slovami „projektová dokumentácia obsahujúca“.

*Odôvodnenie k bodu 4: Štylistická úprava.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 5. bode, § 26a ods. 3 písm. e) sa slová „organizácie ochrany prírody“ nahrádzajú slovami „organizácie ochrany prírody a krajiny“.

*Odôvodnenie k bodu 5: Zosúladenie názvu organizácie so zákonom č. 543/2002 Z. z. o ochrane prírody a krajiny v znení neskorších predpisov.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I sa vypúšťa 6. bod.

Nasledujúce body sa primerane preznačia.

*Odôvodnenie k bodu 6: Legislatívno-technická úprava v súvislosti s úpravou číslovania odkazu v čl. I, 5. bode [§ 26a ods. 2 písm. d)].*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 8. bod znie:

„8. V § 43 ods. 3 sa vypúšťa druhá veta.“.

*Odôvodnenie k bodu 7: Legislatívno-technická úprava; použitie inej legislatívnej techniky na dosiahnutie toho istého účelu.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 10. bode, § 45 ods. 3 sa slová „do troch rokov od uplynutia roku“ nahrádzajú slovami „do uplynutia troch rokov od roku“.

*Odôvodnenie k bodu 8: Legislatívno-technická úprava; precizovanie textu.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 11. bode, § 46 ods. 4 sa slová „podľa § 26a“ presunú za slová „štátnej vodnej správy“.

*Odôvodnenie k bodu 9: Legislatívno-technická úprava; precizovanie textu.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. I, 14. bode úvodná veta znie:

„14. § 52 ods. 1 sa dopĺňa písmenom m), ktoré znie:“.

*Odôvodnenie k bodu 10: Legislatívno-technická úprava; precizovanie textu v súlade s Legislatívnymi pravidlami tvorby zákonov.*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

1. V čl. II sa slová „1. januára 2023“ nahrádzajú slovami „1. februára 2023“.

*Odôvodnenie k bodu 11: Zmena účinnosti zákona sa navrhuje v nadväznosti na predpokladaný termín jeho prerokovania na schôdzi Národnej rady Slovenskej republiky. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].*

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

**V.**

 Gestorský výbor odporúča o bodoch 1 až 11 zo spoločnej správy hlasovať spoločne s návrhom gestorského výboru uvedené body **schváliť**.

**VI.**

 Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh poslancov Národnej rady Slovenskej republiky Jaromíra Šíbla, Tomáša Šudíka, Márie Šofranko a Jána Szőllősa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257) **schváliť s pripomienkami.**

 Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jaromíra Šíbla, Tomáša Šudíka, Márie Šofranko a Jána Szőllősa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257a) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 268 z 29. novembra 2022.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jaroslav **K a r a h u t a,** v. r**.**

predseda výboru